GiliGold/VAD_KnessetCorpus huggingface dataset:
בועז טופורובסקי: הייתה ועדה שקיבלה את הכלל הזה ב-28 באפריל 2010, אז הוא אמר: "אני פונה לחברי ועדת הכספים, אני פונה לאנשי משרד האוצר, לאנשי בנק ישראל, גם לצוות של הוועדה, לעקוב אחרי ההתפתחויות בעניין זה ולראות האם אכן מתברר שהצמיחה היא חלילה לא טובה ולא גבוהה ואז אנחנו נצטרך לקבל החלטה האם אנו מפחיתים את ההוצאה".
בועז טופורובסקי: זה מה שגפני אמר.
בועז טופורובסקי: פתאום עכשיו צריך להעלות את ההוצאה.
משה גפני: אדוני היושב ראש וחברי חבר הכנסת בועז טופורובסקי.
משה גפני: מה לעזוב?
ניסן סלומינסקי: אני לא רוצה שתיכנסו למאבק.
משה גפני: לא מאבק.
משה גפני: פשוט יש לו טעות.
משה גפני: אנחנו עשינו את החוק בקדנציה הקודמת.
שמעון סולומון: זה פרוטוקול שלך.
שמעון סולומון: מה זאת טעות?
שמעון סולומון: אלה הדברים שלך.
שמעון סולומון: איך זאת טעות?
מיכל בירן: היה כלל אחר.
מיכל בירן: זה נוסח אחרת.
ראובן ריבלין: אתם רוצים להצביע?
ראובן ריבלין: אנחנו הרי מיצינו את הדיון.
מיכל בירן: ממש לא.
משה גפני: יש כאן חברים שלא יודעים בכלל על מה מדובר.
משה גפני: מגיעים חברים חדשים שהם בטעות חושבים שזה החוק אותו אנחנו העברנו בקדנציה הקודמת.
משה גפני: מה שאנחנו עשינו היה דבר טוב.
משה גפני: הייתה ממשלה טובה והיה שר אוצר טוב אבל היום זאת קואליציה רעה עם שר אוצר רע ועם ממשלה רעה.
משה גפני: היה סגן אוצר טוב.
באסל גטאס: אני מרגיש כחבר כנסת שאין לו תפקיד.
באסל גטאס: כל מה שעשיתי בפעם הקודמת וכל מה שאמרתי – כלום.
ראובן ריבלין: בסוף צריך להצביע.
מיכל בירן: אבל הם לא שמעו אותו.
מיכל בירן: אני לא שמעתי.
באסל גטאס: הקואליציה שבויה בידי הממשלה.
סתיו שפיר: באסל צודק.
סתיו שפיר: אנחנו יושבים כאן אבל זה לא משנה כי בסוף הכול נסגר.
מיכל בירן: יש כאן מתמטיקאי שעשה עבודה.
יצחק כהן: איזו התנהלות.
יצחק כהן: לא יאומן.
משה גפני: אדוני היושב ראש, אני מסיים.
משה גפני: אני מבקש לסיים את דבריי.
משה גפני: אני רוצה שלא תהיה טעות ושלא יהיה ביזיון.
משה גפני: החוק הזה הוא לא החוק שהתקבל בכנסת הקודמת.
משה גפני: הפקידים באוצר היום שולטים באוצר לחלוטין ופקידי האוצר, את מה שהם רצו לעשות אז, הם עושים היום.
משה גפני: אז הם לא יכלו לעשות כי אני עמדתי נגדם אבל היום אף אחד לא עומד נגדם והם עוד מגייסים רוב כדי לעשות את זה.
משה גפני: מה שהחוק הזה, פקידי האוצר חלמו עליו, הולך לעשות עכשיו זה שהם לא רוצים שתגדל ההוצאה הממשלתית אלא להפך, שהיא תצומצם.
משה גפני: מכיוון שהחוק הזה משנה את החוק הקודם בעובדה שההוצאה הממשלתית תהיה פחות מאשר ההוצאה שהייתה בשנים קודמות, המשמעות של העניין היא שיהיה פחות לרווחה, יהיה פחות לנכים, יהיה פחות לבריאות, יהיה פחות לכל הדברים האלה.
משה גפני: לכן אני מבקש שלא יטעו החברים החדשים.
משה גפני: מדובר על החלטה שתגרום לכך שההוצאה הממשלתית בדברים החיוניים תהיה יותר גרועה מכפי שיש היום ומי שייפגע מזה, זה מעמד הביניים.
משה גפני: לכן הציבור החילוני שונא את שר האוצר כי הוא נכנע לפקידים ואת זה הוא מביא.
מיכל בירן: רגע, סליחה.
מיכל בירן: אני עומדת על זכותי לדבר והייתי רוצה לשמוע גם את חבריי.
מיכל בירן: גם לבועז הפרעת באמצע דבריו ואני ממש מנסה להבין את הלוגיקה שלו כי נשמע שטעית אבל אולי לא הבנתי אותך.
בועז טופורובסקי: אם את רוצה, אני יכול להסביר לך.
יצחק כהן: בועז, תסביר.
מיכל בירן: ניסן, תן לי כמה דקות.
מיכל בירן: אמרת שיש דיון ואני מבקשת שיהיה דיון.
מיכל בירן: אני רוצה להתבטא.
אראל מרגלית: יש את התספורות של החברות הציבוריות ותסתכל, באוצר יש ספר חדש.
אראל מרגלית: אני רוצה להבין מה זה ומהיכן באות התספורות.
משה גפני: יש עידן חדש במשרד האוצר ולכן התספורות.
מיכל בירן: ניסן, תן לי להתבטא.
מיכל בירן: נמצאים כאן חברי כנסת שלא היו בדיון ואני רוצה להבהיר את הנקודה כדי שידעו על מה הם מצביעים.
קארין אלהרר: מה הייתה כלל ההוצאה?
מיכל בירן: כלל ההוצאה היה כזה שלקח את ממוצע הצמיחה בעשר השנים האחרונות.
משה גפני: אם היו באים אלי, הייתי זורק אותם מהחדר.
משה גפני: הם לא היו מעזים להביא את זה.
אראל מרגלית: עכשיו ניתקו אותו מהצמיחה וקבעו אחוז.
מיכל בירן: אני רוצה להתייחס.
מיכל בירן: אתה עושה הצבעה ואתה לא נותן לחברי הכנסת לדבר.
משה גפני: תן לה לדבר.
מיכל בירן: זה לא לגיטימי.
מיכל בירן: אני מצטערת.
ניסן סלומינסקי: את התבטאת שלוש פעמים.
מיכל בירן: אני לא התבטאתי שלוש פעמים.
מיכל בירן: בפעם הקודמת הגבלת אותי לשלוש דקות ועמדתי בשלוש דקות.
משה גפני: אין בכל שר אוצר במדינת ישראל.
משה גפני: יש את קוברינסקי והוא מכין את החוקים.
משה גפני: הוא מכין את החוקים כאן.
מיכל בירן: ניסן, אתה סתם מבזבז את הזמן.
מיכל בירן: תן לי להסביר את נקודותיי.
ניסן סלומינסקי: את הסברת אותן.
מיכל בירן: לא הסברתי.
משה גפני: מותר לה לדבר.
מיכל בירן: בינתיים גם הספקתי לדבר עם סגן שר האוצר ואני רוצה לספר לכם על כך.
משה גפני: אדוני היושב ראש, אתה נגד נשים?
מיכל בירן: זאת הפליה.
מיכל בירן: הדרת נשים.
מיכל בירן: יש לי גילוי דעת של כלכלנים ואני רוצה לספר לכם הרבה דברים.
מיכל בירן: ניסן, חבל, אתה סתם מבזבז את הזמן.
מיכל בירן: תן לי לדבר.
ניסן סלומינסקי: מיכל, אני לא רוצה לעשות מה שעושים אחרים.
מיכל בירן: אתה רוצה להעיף אותי?
מיכל בירן: אני חושבת שזה יהיה מאוד מעניין אם זה מה שתעשה.
מיכל בירן: אני כן רוצה לספר.
ניסן סלומינסקי: היא דיברה כבר שלוש פעמים.
יצחק כהן: זאת הפליה מגדרית.
עיסאווי פריג': אנחנו רוצים לשמוע אותה.
מיכל בירן: אני רוצה לספר לכם מפי הכלכלנים שמתנגדים לשינוי הזה בכלל ההוצאה.
מיכל בירן: פרופסור ירון זליכה מהקריה האקדמית אונו, פרופסור יוסי זעירא מהאוניברסיטה העברית, פרופסור אבי בן בסט מהאוניברסיטה העברית.
ניסן סלומינסקי: מיכל, צאי החוצה.
ניסן סלומינסקי: צאי החוצה.
מיכל בירן: יש אנשים שמגיעים לכאן ולא מכירים את הטיעונים והולכים להצביע.
ניסן סלומינסקי: היחיד שהגיש את הבקשה לדיון מהיר ולא דיבר כי לא היה בישיבה הקודמת היה חבר הכנסת משה גפני.
אראל מרגלית: שמעון סולומון, תחשוב טוב טוב על מה שאתה מצביע.
יצחק כהן: זאת פגיעה קשה בעולים החדשים.
סתיו שפיר: מה הסיפור?
סתיו שפיר: תן לאנשים להשמיע את דעתם.
מיכל בירן: אני ממשיכה להגיד לכם איזה כלכלנים מתנגדים לשינוי הזה בכלל ההוצאה.
מיכל בירן: פרופסור ירון זליכה, פרופסור יוסי זעירא, פרופסור אבי בן בסט, פרופסור מומי דהאן.
ניסן סלומינסקי: תתחיל להקריא.
ניסן סלומינסקי: מיכל, את יוצאת עד ההצבעה.
מיכל בירן: מה זה עד ההצבעה?
סתיו שפיר: היא לא תשמע על מה מצביעים?
אראל מרגלית: אולי בהצבעת אי אמון נוציא את כל האופוזיציה עד אחרי ההצבעה.
אראל מרגלית: זאת תקנה חדשה של חוק המשילות.
אראל מרגלית: אני מציע להכניס את זה בחוק המשילות שכאשר יש הצבעת אי אמון, מוציאים את האופוזיציה.
מיכל בירן: אני רוצה לספר לכם על התשובה המעניינת שענה סגן שר האוצר.
ניסן סלומינסקי: ביקשתי ממך לצאת.
סתיו שפיר: ניסן, אפשר שכל האופוזיציה תצא בהצבעות.
סתיו שפיר: אתה לא יכול לבקש ממישהו לצאת ולא לשמוע את דברי ההסבר להצעת החוק.
עיסאווי פריג': אני רוצה לדבר.
משה גפני: הוא לא נותן לך לדבר כי אתה ערבי.
עיסאווי פריג': אתה חושב?
עיסאווי פריג': אתה בטוח?
אראל מרגלית: עיסאווי, דבר, לא יעצרו אותך ולא יסתמו לך את הפה.
סתיו שפיר: ניסן, אם מוציאים אנשים מהסיעה שלנו, כל הסיעה תצא.
אראל מרגלית: עיסאווי, אתה מבין בכלכלה ואנחנו רוצים לשמוע אותך.
עיסאווי פריג': ניסן, יש דרישה שאני אומר את דעתי כאן.
יצחק כהן: שולי, כל הכבוד.
יצחק כהן: זה יושר אינטלקטואלי.
יצחק כהן: היא לא שמעה את הדיון ולא יודעת.
סתיו שפיר: חברי כנסת שלא היו בדיון, אחר כך מצביעים על תוצאות הדיון.
סתיו שפיר: זה משהו שתקנון הכנסת התכוון אליו כשהוא נכתב?
אראל מרגלית: עיסאווי, מה דעתך?
עיסאווי פריג': ניסן, עזוב את היועץ המשפטי ובוא נחשוב כבוגרים.
ניסן סלומינסקי: בבקשה, תקרא.
משה גפני: לא יצביעו בלי היועץ המשפטי.
משה גפני: עם כל הכבוד, לא מנהלים כך את הדיון.
משה גפני: אני רוצה לשמוע את היועץ המשפטי.
ניסן סלומינסקי: אז תהיה בשקט.
משה גפני: אני בשקט כל הזמן.
<אייל לב ארי: הצעת חוק הפחתת הגירעון והגבלת ההוצאה התקציבית (תיקון מס' 14), התשע"ד-2014 תיקון סעיף 6א בסעיף 6א(ג) לחוק להפחתת הגירעון והגבלת ההוצאה התקציבית, התשנ"ב-1992, במקום ההגדרה "שיעור התוספת המרבית" יבוא: לעניין כל אחת משנות התקציב 2011 עד 2014 – היחס שבין 60 אחוזים ובין היחס חוב-תוצר, כשהוא מוכפל בממוצע שיעורי הצמיחה של התוצר המקומי הגולמי בעשר השנים שקדמו למועד הנחת חוק התקציב ושלגביהן פרסמה הלשכה המרכזית לסטטיסטיקה את נתוני התוצא המקומי הגולמי.
<אייל לב ארי: לעניין כל אחת משנות התקציב 2015 ואילך – הסכום של שני אלה: ממוצע שיעורי הגידול באוכלוסייה בישראל בשלוש השנים שקדמו למועד הנחת חוק התקציב ושלגביהן פרסמה הלשכה המרכזית לסטטיסטיקה את שיעור הגידול כאמור.
<אייל לב ארי: אחוז אחד כפול היחס שבין חמישים אחוזים ובין היחס חוב-תוצר".
עיסאווי פריג': קומבינה.
עיסאווי פריג': זאת ממש קומבינה.
מיכל בירן: למה חמישים אחוזים?
מיכל בירן: הרי זה יחס חוב-תוצר.
יצחק כהן: זה יעד שאפתני ודמיוני.
עיסאווי פריג': זה מאוד מביש מה שאני רואה כאן.
יצחק כהן: יעד דמיוני שלעולם לא יגיעו אליו.
יצחק כהן: הלוואי שיגיעו אליו, אבל לא יגיעו.
<אייל לב ארי: יש הסתייגויות של סיעת העבודה.
עיסאווי פריג': חוק לפי מצב רוח, לפי מצב גירעון, קומבינה.
עיסאווי פריג': באמת יש גבול.
<אייל לב ארי: הסתייגות אחת של מפלגת העבודה.
יצחק כהן: להלן כל הקבוצה.
יצחק כהן: גם אני רוצה להגיש הסתייגות.
אחמד טיבי: אדוני היושב ראש, לסדר היום.
אחמד טיבי: ברגע זה מתקיימת הצבעה בוועדת הכנסת וזאת הצבעה גורלית.
אחמד טיבי: אני חבר גם בוועדת הכנסת וגם בוועדת הכספים.
אחמד טיבי: אני רוצה למלא את תפקידי, חבר הכנסת כבל, אני ואחרים, ורוצים להשתתף גם שם וגם כאן.
אחמד טיבי: אני מבקש להפסיק את הישיבה לחמש דקות.
ניסן סלומינסקי: אני לא מפסיק את הישיבה.
אחמד טיבי: לחמש דקות.
איתן כבל: באתי לכאן ולא הבנתי על מה הדיון.
עיסאווי פריג': אתה רוצה לגנוב הצבעה?
מיכל בירן: זה נושא שולי של קיצוצים של חמישה עד עשרה מיליארד שקלים.
ניסן סלומינסקי: היה דיון של ארבע שעות.
משה גפני: פעם ראשונה שאני רואה שבאים לעשות רע לאזרחים.
<אייל לב ארי: יש הסתייגות של סיעת העבודה לשנות את הגדרת שיעור התוספת המרבית שתהיה ה-....
<אייל לב ארי: הצפוי של התוצר המקומי הגולמי לעשר השנים הבאות.
עיסאווי פריג': לא שמענו אותה.
יצחק כהן: גם אני.
ניסן סלומינסקי: אחרי ההצבעה אני אתן לך התייעצות.
יצחק כהן: לפני ההצבעה.
ניסן סלומינסקי: התחלתי בהצבעה.
ניסן סלומינסקי: מי בעד ההסתייגות של מפלגת העבודה, של כל ההסתייגויות?
מיכל בירן: אני מבקשת שזה יהיה בנפרד, גם של סיעת העבודה וגם כל הקבוצה.
עיסאווי פריג': אנחנו רוצים מספרים.
עיסאווי פריג': אתה לא סופר.
ניסן סלומינסקי: כבל, כיושב ראש הסיעה אני מבקש שלא יהיה מצב שממפלגת העבודה מצביעים ארבעה אנשים במקום שניים וזה מה שקרה כרגע.
איתן כבל: לדעתי זאת מחמאה.
ניסן סלומינסקי: לתשומת לבך, זה קרא כרגע.
אראל מרגלית: איתן לא כאן כנציג מפלגת העבודה אלא כנציג ראש העין.
משה גפני: אם הם מצביעים נגד החוק הרע הזה, הם יכולים להצביע ארבעה.
ניסן סלומינסקי: מי בעד ההסתייגות של כל הקבוצה פרט למפלגת העבודה?
מיכל בירן: גם על ההסתייגות של מפלגת העבודה.
יצחק כהן: על ההסתייגות של ש"ס והקבוצה.
משה גפני: אולי עד אז תקבלו שכל לא להצביע נגד האזרחים.
משה גפני: לא כל הזמן לפטם את העשירים.
<אייל לב ארי: הסתייגות נוספת של סיעת העבודה היא להשאיר את ההכרה הקיימת אבל לשנות את היחס של בן שישים אחוזים ליחס של בן עשרה אחוזים.
משה גפני: של כל הקבוצה.
<אייל לב ארי: אותה הסתייגות של הקבוצה רק שבמקום עשרה אחוזים יבוא 11 אחוזים.
מיכל בירן: מה שעשית עכשיו לגבי הקבוצה, אני רוצה הסתייגות גם בשם סיעת העבודה.
<אייל לב ארי: על ההסתייגות של סיעת העבודה וכל הקבוצה הצביעו.
מיכל בירן: אנחנו לא רוצים להסיר הסתייגויות ואני מבקשת שההסתייגות תהיה בנפרד ותהיה אחת של כל הקבוצה.
משה גפני: גם אם הקבוצה מסירה את ההסתייגות, שלכם נשארת.
דב חנין: אני מודיע על הצטרפות של חד"ש להסתייגויות שטרם הוצבעו.
אחמד טיבי: היועץ המשפטי, רע"ם-תע"ל מסתייגת מכל ההסתייגויות שטרם הוצבעו.
משה גפני: גם אלה שהוצבעו.
משה גפני: אתה יכול לצרף את ההסתייגויות שלכם.
מיכל בירן: אני כמובן מבקשת להעלות למליאה את ההסתייגויות.
<אייל לב ארי: אותה הסתייגות של סיעת העבודה רק שהשיעור יהיה 12 אחוזים.
מיכל בירן: מה תעשו אחר כך כשלא יהיה כסף לבריאות?
מיכל בירן: יושבת ועדת גרמן שמוציאה מסקנות והשאלה היא איך יממנו אותה מהקיצוץ הזה.
משה גפני: יגידו שאין כסף.
<אייל לב ארי: הסתייגות של סיעת העבודה, אותה הסתייגות אלא שבמקום השיעור יהיה 13 אחוזים.
משה גפני: אדוני היועץ המשפטי, אנחנו מבקשים רביזיה.
מיכל בירן: זה שבאים חברי כנסת ולא נותנים להם להתבטא, זה בסדר?
ניסן סלומינסקי: אותה הסתייגות אלא בשיעור של 13 אחוזים.
אחמד טיבי: גם אני מצטרף לרביזיה.
יצחק כהן: איזה יופי.
יצחק כהן: רגע היסטורי.
<אייל לב ארי: הסתייגות של סיעת העבודה.
<אייל לב ארי: אותה הסתייגות, אלא בשיעור של 14 אחוזים.
מיכל בירן: אני מבקשת שההצבעה על ההסתייגות הזאת תהיה שמית.
יצחק כהן: ביקשתי שכל ההצבעות יהיו הצבעות שמיות.
מיכל בירן: ניסן, אפשר לבקש שההצבעה תהיה שמית?
יצחק כהן: אני ביקשתי שכל ההצבעות יהיו שמיות.
מיכל בירן: ההסתייגות הזאת מאוד חשובה לי.
<טמיר כהן: רוברט אילטוב אינו נוכח.
<טמיר כהן: חמד עמאר.
<טמיר כהן: גילה גמליאל.
<טמיר כהן: אינה נוכחת ואין מחליף.
<טמיר כהן: ראובן ריבלין.
ראובן ריבלין: נגד.
<טמיר כהן: בועז טופורובסקי.
<טמיר כהן: עפר שלח לא כאן ושמעון מחליף אות.
שמעון סולומון: נגד.
<טמיר כהן: קארין.
<טמיר כהן: עליזה לביא לא כאן.
<טמיר כהן: שמעון מחליף אותה.
<טמיר כהן: ניסן סלומינסקי.
<טמיר כהן: שולי מועלם מחליפה את זבולון.
<טמיר כהן: אלעזר שטרן לא נוכח.
<טמיר כהן: מיכל בירן.
מיכל בירן: בעד ההסתייגות שהיא מאוד חשובה ואני ממליצה לכם להצביע בעדה.
<טמיר כהן: סתיו שפיר.
סתיו שפיר: בעד ההסתייגות כמובן.
<טמיר כהן: יצחק כהן.
<טמיר כהן: משה גפני מחליף את ליצמן.
<טמיר כהן: עיסאווי מחליף את זהבה.
עיסאווי פריג': בעד ההסתייגות.
<טמיר כהן: אחמד טיבי.
אחמד טיבי: נגד.
יצחק כהן: מה זה נגד?
יצחק כהן: הוא התבלבל.
אחמד טיבי: בדיוק בהסתייגות הזאת אני נגד.
אחמד טיבי: אגב, אני מבקש רביזיה על ההצבעה הזאת.
ניסן סלומינסקי: רבותיי, ההסתייגות נפלה.
ניסן סלומינסקי: שישה מול חמישה.
אחמד טיבי: כאן רע"ם-תע"ל מבקשת רביזיה.
<אייל לב ארי: עוד הסתייגות של סיעת העבודה.
<אייל לב ארי: לגבי השארת ההגדרה הקיימת לשיעור התוספת המרבית, עם שינוי האחוז משישים אחוזים ל-15 אחוזים.
עיסאווי פריג': גם כאן הצבעה שמית.
מיכל בירן: זאת הצבעה מאוד עקרונית ואני מבקשת הצבעה שמית.
ניסן סלומינסקי: מאחר ולפי התקנון היושב ראש רשאי, אני אומר שאחת לכמה זמן אני עושה הצבעה שמית אבל לא בכל ההצבעות.
ניסן סלומינסקי: עשינו עכשיו הצבעה שמית ועכשיו לא.
מיכל בירן: אבל זאת הסתייגות אחרת לגמרי.
עיסאווי פריג': ביקשנו הצבעה שמית.
עיסאווי פריג': למה אתה ממהר ולא מתייחס ברצינות אלינו?
מיכל בירן: הצבעה שמית היא המינימום לתת לנו להתבטא ולראות מי חברי הכנסת שמצביעים על הקיצוץ הזה.
מיכל בירן: לחברי הכנסת שהגיעו רק עכשיו, תבינו שזה גורם לכך שגם אם פתאום הכול יצליח, התכניות שלכם לגבי החרדים שייכנסו לשוק העבודה, יהיו מלא הכנסות ממסים אבל אי אפשר יהיה להעביר שקל אחד מהם לרווחה או לבריאות.
אראל מרגלית: זה לא שהממשלה חייבת להוציא את זה אלא היא מגבילה את עצמה.
עיסאווי פריג': זה לא הגיוני.
עיסאווי פריג': חוק לא הגיוני.
עיסאווי פריג': זאת לא רק הרמת יד אלא תתאמצו קצת ותלמדו את החוק.
עיסאווי פריג': אין שום הגיון מאחורי החוק הזה.
<אייל לב ארי: הסתייגות נוספת של סיעת העבודה, שינוי ההגדרה.
עיסאווי פריג': הסתייגות של כל הקבוצה.
משה גפני: ניסן, מה לוחשים לך כל הזמן באוזן?
ניסן סלומינסקי: דברי תורה.
<אייל לב ארי: הסתייגות נוספת של סיעת העבודה, שינוי התוספת המרבית יהיה ממוצע שיעור הצמיחה הצפוי של התוצר המקומי הגולמי בעשר השנים הבאות בתוספת שיעור גידול באוכלוסייה.
עיסאווי פריג': איפה שיקול הדעת?
עיסאווי פריג': למה אני צריך להגביל את עצמי בחוק?
עיסאווי פריג': למה לסנדל את עצמי בחוק?
מיכל בירן: הם לא מתייחסים לזה ברצינות.
מיכל בירן: כמו ששר האוצר שינה את זה בתקציב האחרון, הוא ישנה את זה שוב.
מיכל בירן: חמישה שינויים בעשר שנים.
סתיו שפיר: קוראים למליאה.
סתיו שפיר: השעה 11:00.
ניסן סלומינסקי: מיכל, פעם אחרונה שאת מפריעה באמצע הצבעה.
ניסן סלומינסקי: סתיו, פעם אחרונה שאת מפריעה באמצע הצבעה.
ניסן סלומינסקי: אנחנו באמצע הצבעות.
<אייל לב ארי: לגבי ההסתייגות של סיעת העבודה – שינוי שיעור התוספת המרבית, בתוספת שיעור גידול באוכלוסייה.
<אייל לב ארי: בשנה שקדמה להנחת חוק התקציב?
<אייל לב ארי: כי הרישא מדברת על קדימה.
מיכל בירן: אפשר שמית?
מיכל בירן: אמרת שלפעמים תיתן שמית.
ניסן סלומינסקי: לפעמים.
עיסאווי פריג': מה מאפשר החוק?
עיסאווי פריג': אייל, מה החוק מאפשר לגבי הצבעה שמית?
ניסן סלומינסקי: שאלתי מי בעד ההסתייגות.
מיכל בירן: אני רוצה הצבעה שמית.
מיכל בירן: מיכל בירן בעד ההסתייגות.
מיכל בירן: כל אחד צריך להגיד בנפרד על כך שאנחנו מעלים את זה למליאה?
<אייל לב ארי: הסתייגויות שנדחות, לפי התקנון מצורפים כהסתייגויות ויוצבעו במליאה.
משה גפני: אני מבקש רביזיה על כל ההצבעות האלה.
יצחק כהן: עוד הסתייגות.
יצחק כהן: ובלבד שתקרת ההוצאה לא תפחת מארבעה אחוזים תוצר.
<אייל לב ארי: הסתייגות נוספת של סיעת העבודה.
<אייל לב ארי: הוספת סעיף: על אף האמור בחוק זה לא תוגבל ההוצאה המרבית אם לא עלה משקל ההוצאה הציבורית האזרחית ללא ריבית בתוצר על 45 אחוזים.
משה גפני: זה בשם כל הקבוצה כי זאת הסתייגות טובה.
מיכל בירן: אנחנו רוצים הצבעה שמית.
ניסן סלומינסקי: לא שמית.
משה גפני: הכתיבו לקואליציה להצביע על החוק הרע הזה?
עיסאווי פריג': הוא ממש רע.
יצחק כהן: אתה יכול להירגע, הקואליציה הזאת לא תגיש תקציב 2015.
יצחק כהן: מבטיח לך בעזרת השם.
יצחק כהן: הם לא יגישו את התקציב.
משה גפני: זה נכון, אבל בינתיים הם עושים נזק.
מיכל בירן: עד שזה יתהפך, מה הם ישאירו?
מיכל בירן: הם מחריבים את כל מה שיש כאן.
<אייל לב ארי: הסתייגות נוספת של ש"ס והקבוצה.
מיכל בירן: אני מתנצלת, אבל שכחתי להגיד רביזיה על ההסתייגות הקודמת.
יצחק כהן: ביקשנו.
משה גפני: אמרתי גם בשמך.
מיכל בירן: כי אני חושבת שאולי באמת משהו יקרה.
משה גפני: יקרה, יקרה בעזרת השם.
<אייל לב ארי: יש עוד הסתייגות של חבר הכנסת באסל גטאס לסעיף 1 בהגדרה.
<אייל לב ארי: שיעור התוספת המרבית בפסקה (1), במקום עד 2014 יבוא ואילך ופסקה (2) תימחק.
ניסן סלומינסקי: זאת ההסתייגות האחרונה ולמרות שהוא לא נמצא, אני מאפשר אותה ונקיים הצבעה שמית.
עיסאווי פריג': השעה 11:00, יש לך אישור להמשיך?
<טמיר כהן: רוברט אילטוב, אינו נוכח.
<טמיר כהן: עפר שלח אינו נוכח.
<טמיר כהן: יואל מחליף אותו.
יואל רזבוזוב: נגד.
משה גפני: אתה יודע על איזה חוק אתה מצביע.
<טמיר כהן: קארין אלהרר.
<טמיר כהן: עליזה לביא לא נוכחת, שמעון סולומון מחליף אותה.
<טמיר כהן: שולי מועלם מחליפה את זבולון קלפה.
<טמיר כהן: אלעזר שטרן אינו נוכח.
מיכל בירן: בעד.
<טמיר כהן: עיסאווי פריג' מחליף את זהבה גלאון.
עיסאווי פריג': בעד.
<טמיר כהן: שמונה-שש.
יצחק כהן: מה עם ההסתייגות שלי לגבי ארבעת האחוזים?
יצחק כהן: בכל נוסחה שלא שתהיה, ובלבד שלא יפחת מארבעה אחוזי תוצר והגבוה מביניהם.
ניסן סלומינסקי: מי בעד ההסתייגות של יצחק כהן?
מיכל בירן: גם לי יש עוד הסתייגות.
ניסן סלומינסקי: לא, אי אפשר להוסיף.
ניסן סלומינסקי: רבותיי, אנחנו ניגשים להצביע על החוק.
ניסן סלומינסקי: מי בעד אישור הצעת חוק הפחתת הגירעון והגבלת ההוצאה התקציבית (תיקון מס' 14), התשע"ד-2014 לפי הנוסח שהוקרא?
עיסאווי פריג': זאת בושה.
עיסאווי פריג': חוק רע.
ניסן סלומינסקי: רבותיי, החוק אושר.
ניסן סלומינסקי: יש בקשה לרביזיה.
מיכל בירן: בתקציב האחרון עשו החרגה כי לא הצליחו לעמוד בו.
ניסן סלומינסקי: מאחר והמליאה מתחילה, אני אודיע לכולם מתי תהיה הרביזיה.
ראובן ריבלין: אני למשל חושב שהחוק הזה חשוב.
ניסן סלומינסקי: אנחנו פותחים את ישיבת ועדת הכספים בבקשות לדיון מחדש, מה שנקרא אצלנו רביזיות, בהצעת חוק הפחתת הגירעון והגבלת ההוצאה התקציבית (תיקון מס' 14), התשע"ד-2014.
משה גפני: אני ביקשתי את הרביזיה.
משה זלמן פייגלין: אני באתי להתנגד לרביזיה.
מיכל בירן: ניסן, התגעגעת אלינו?
ניסן סלומינסקי: מאוד.
ניסן סלומינסקי: איזה רביזיה ביקשת?
ניסן סלומינסקי: יש 13 רביזיות.
<אייל לב ארי: יש רביזיה על ההסתייגות של קבוצת העבודה על הגדרת שיעור התוספת המרבית, שיהיה ממוצע שיעורי הצמיחה הצפוי שהתוצר המקומי הגולמי בעשר השנים.
יעקב ליצמן: אני טוען נושא חדש.
ניסן סלומינסקי: רביזיה זה לא נושא חדש.
יעקב ליצמן: אני רוצה חוות דעת משפטית.
מיכל בירן: אני רוצה חוות דעת משפטית.
יעקב ליצמן: האם זה נושא חדש.
יעקב ליצמן: אני כרגע טוען על זה נושא חדש.
יעקב ליצמן: אדוני, עם כל הכבוד לך, אתה לא יכול לפסוק.
ניסן סלומינסקי: לא שינו שום דבר.
יעקב ליצמן: אני טוען גם לגבי הקודם.
מיכל בירן: אני ממש מעריכה את ליצמן.
מיכל בירן: לפחות צריך לעשות על זה בדיקה משפטית.
ניסן סלומינסקי: הסעיף נשאר כמו שהוא.
יעקב ליצמן: אתה לא יכול לפסוק.
יעקב ליצמן: זכותי להגיד בכל שלב נושא חדש.
ניסן סלומינסקי: אין לך זכות להגיד בכל שלב.
מיכל בירן: פעם הבאה שיבואו אנשים מסכנים לכנסת תגיד להם שאין תקציב.
<אייל לב ארי: לגבי הנושא החדש.
<אייל לב ארי: רק אם בוועדה בוצע תיקון להצעת החוק, ניתן לטעון שהתיקון המוצע חורג מגדר הנושא של הצעת החוק.
יעקב ליצמן: ומה כאן?
ניסן סלומינסקי: אין תיקון.
<אייל לב ארי: אנחנו מדברים על הרביזיות.
<אייל לב ארי: אם הרביזיה הייתה מתקבלת והיה נפתח הדיון, זה משהו אחר.
יעקב ליצמן: על רביזיה אי אפשר לטעון נושא חדש.
יעקב ליצמן: אני אבדוק את זה משפטית.
ניסן סלומינסקי: מי בעד הרביזיה הראשונה?
<אייל לב ארי: הרביזיה השנייה היא על הסתייגות של סיעת העבודה ויתר חברי הקבוצה.
מיכל בירן: אני ביקשתי להפריד ברביזיות בין סיעת העבודה לשאר הקבוצה ואני מבקשת להצביע בנפרד.
<אייל לב ארי: מצביעים על הרביזיה יחד.
מיכל בירן: גם אם היא הוגשה בנפרד?
<אייל לב ארי: כן, כי זה על אותו נושא.
<אייל לב ארי: הרביזיה היא על ההסתייגות האומרת ששיעור התוספת המרבית יהיה עשרה אחוזים.
מיכל בירן: רגע.
מיכל בירן: אני רוצה התייעצות סיעתית.
מיכל בירן: מותר לי לקבל התייעצות סיעתית עכשיו?
ניסן סלומינסקי: כן, אבל לא אחרי שאני מבקש הצבעה.
מיכל בירן: אני ביקשתי בזמן.
ניסן סלומינסקי: אחרי ההצבעה תוכלי לקבל.
מיכל בירן: אני צריכה להתייעץ לפני ההצבעה.
ניסן סלומינסקי: אני התחלתי בהצבעה.
מיכל בירן: בשנייה שהסתיימה ההקראה, אני ביקשתי התייעצות סיעתית.
ניסן סלומינסקי: התחלתי בהצבעה וכבר שאלתי מי בעד.
ניסן סלומינסקי: כבר התחלתי את ההצבעה ואחרי תחילת ההצבעה אין התייעצות.
מיכל בירן: אני מודיעה מראש שלקראת הקראת הרביזיה הבאה אני מבקשת התייעצות סיעתית.
מיכל בירן: שלא תקדים אותי.
מיכל בירן: סתיו הגיעה ואני רוצה התייעצות סיעתית.
ניסן סלומינסקי: הוא יקריא.
יעקב ליצמן: אנחנו נתחיל להחרים את ועדת הכספים.
יעקב ליצמן: יש גבול לכל התעלולים שלכם.
יעקב ליצמן: אתה חושב שאתה דיקטטור, אתה כמו המטורפים למעלה אבל נחנך גם אותך.
<אייל לב ארי: יש רביזיה נוספת על הסתייגות של סיעת העבודה ויתר חברי הקבוצה, ששיעור תוספת המרבית היא 11 אחוזים.
ניסן סלומינסקי: את רוצה התייעצות סיעתית?
ניסן סלומינסקי: חוזרים לדיון בשעה 09:43.
ניסן סלומינסקי: הסתיימו חמש הדקות ואנחנו מחדשים את הישיבה.
ניסן סלומינסקי: תקרא בבקשה את ההסתייגות.
מיכל בירן: הייתה התייעצות משמעותית והחלטתי שאני אהיה בעד הרביזיה.
<אייל לב ארי: אנחנו חוזרים לרביזיה על ההסתייגות של שיעור התוספת המרבית תהיה 11 אחוזים.
מיכל בירן: אני רוצה התייעצות סיעתית על הנושא הבא.
ניסן סלומינסקי: אין יותר.
מיכל בירן: לא ניתן?
<אייל לב ארי: ניתן במקרה הזה רק התייעצות סיעתית אחת.
יעקב ליצמן: אבל אני יכול.
יעקב ליצמן: אני לא מאותה מפלגה.
<אייל לב ארי: זה חל על כולם.
ניסן סלומינסקי: נעשתה בדיקה משפטית.
מיכל בירן: אני יכולה לראות אותה?
מיכל בירן: אני רק רוצה להיות משוכנעת.
ניסן סלומינסקי: בינתיים תקרא את הרביזיה הבאה.
<אייל לב ארי: הרביזיה היא ההסתייגות של שיעור התוספת המרבית תהיה 12 אחוזים.
<אייל לב ארי: הבקשה הבאה לרביזיה היא על ההסתייגות של שיעור התוספת המרבית יהיה 13 אחוזים.
מיכל בירן: קראתי את הסעיף בתקנון.
ניסן סלומינסקי: אני שאלתי מי בעד ואת נכנסת לדבריי.
מיכל בירן: אתה לא נושם בין לבין כך שאין זמן אחר.
מיכל בירן: לפני שאתה ממשיך לרביזיה הבאה, אני רוצה לומר שקראתי את הסעיף והסעיף אכן אומר שתהיה רק התייעצות סיעתית אחת גם אם היא מחברי ועדה מסיעות שונות אבל לא כתוב שם שום דבר על כך שאסור לבקש על כל רביזיה.
מיכל בירן: אני מצטערת, איפה זה כתוב?
מיכל בירן: אני ממש טובה בהבנת הנקרא אבל לא כתוב שם.
ניסן סלומינסקי: הוא התייעץ לצורך הנושא עם ארבל וכך נמסר.
<אייל לב ארי: הרביזיה הבאה היא על ההסתייגות של שיעור התוספת המרבית יהיה 14 אחוזים.
<אייל לב ארי: הרביזיה הבאה היא על ההסתייגות ששיעור התוספת המרבית תהיה 15 אחוזים.
מיכל בירן: נדמיין שלוועדת אלאלוף יאמרו שבמקום תוספת התקציב שהם מבקשים יצטרכו לקצץ.
מיכל בירן: קצבאות הזקנה גבוהות מדי ונראה לי שבאמת צריך לקצץ בהן.
מיכל בירן: אני רק מנסה להמחיש לחברים שבאו להצביע בעד הקיצוץ, מה יהיה.
<אייל לב ארי: הרביזיה הבאה היא על ההסתייגות ששיעור התוספת המרבית תהיה ממוצע שיעור הצמיחה הצפוי של התוצר המקומי הגולמי בעשר השנים הבאות בתוספת שיעור הגידול באוכלוסייה שקדמה לחוק התקציב.
<אייל לב ארי: הרביזיה הבאה היא על ההסתייגות של הוספת הסעיף, על אף האמור בחוק זה לא תוגבל ההוצאה המרבית אם לא עלה משקל ההוצאה הציבורית האזרחית ללא ריבית בתוצר על 45 אחוזים.
<אייל לב ארי: הרביזיה הבאה היא על ההסתייגות של ש"ס לגבי השארת ההגדרה הקיימת בחוק.
<אייל לב ארי: שיעור התוספת המרבית.
<אייל לב ארי: ההסתייגות של ש"ס היא להשאיר את ההגדרה הקיימת.
עיסאווי פריג': לא תיתן לאופוזיציה אפילו הצבעה אחת?
<אייל לב ארי: רביזיה נוספת, גם היא הסתייגות של ש"ס, ששיעור התוספת לא יפחת מארבעה אחוזים מהתוצר לפי הגבוה.
<אייל לב ארי: רביזיה נוספת על ההסתייגות של חבר הכנסת באסל גטאס להשאיר את ההגדרה של שיעור התוספת המרבית כפי שהיא כיום.
<אייל לב ארי: כל ההסתייגויות כתובות והן של כל הסיעות.
באסל גטאס: האם אחד מכם יכול לעמוד ולהסביר מה זאת המשוואה שמציע האוצר?
ניסן סלומינסקי: אחרי שנסיים את ההצבעה.
מיכל בירן: ולמה יש שם חמישים אחוזים שזה מספר שרירותי כאשר ההמלצה של ה-OECD ליחס חוב-תוצר היא שישים אחוזים.
ניסן סלומינסקי: תוכלי לנאום במליאה.
יעקב ליצמן: שר האוצר מסרב להתייחס לזה.
ניסן סלומינסקי: הרביזיה האחרונה היא לעצם אישור החוק.
ניסן סלומינסקי: אני רוצה להזכיר לחבריי שבסיכום עם האוצר ייעשה כל מאמץ שההפחתה הזאת בהיקף ההוצאה מארבעה אחוזים ל-.2.26 אחוזים לא תחול על המשרדים החברתיים, בעיקר רווחה ובריאות.
מיכל בירן: אמיר לוי ישב כאן והוא לא הסכים לכך.
ניסן סלומינסקי: אני אומר את הסיכום.
ניסן סלומינסקי: כאשר יגיע התקציב, אני רוצה שנשים לב לדבר הזה.
עיסאווי פריג': הערה מיותרת.
עיסאווי פריג': זה לא מקבל כל ביטוי.
סתיו שפיר: הוא ישב כאן והוא אמר שהוא הולך להקטין את ההוצאה.
ניסן סלומינסקי: אמרתי שזה לא קשור להצבעה.
ניסן סלומינסקי: אני רק אומר לכם מה אני סיכמתי אתם וזה בלי קשר.
עיסאווי פריג': אם כך, הצבעת נגד מה שאתה חושב.
יעקב ליצמן: אני מבקש לקבל מהם חתימה.
יעקב ליצמן: גם הם לא מאמינים לעצמם.
ניסן סלומינסקי: לא אמרתי את זה כתנאי להצבעה.
ניסן סלומינסקי: אמרתי שאחרי שהחוק אופשר ואחרי הכול.
עיסאווי פריג': לשם מה ההערה הזאת?
עיסאווי פריג': אתה הצבעת נגד מה שאתה אומר.
ניסן סלומינסקי: אמרתי שזה לא יחול על שני משרדים.
עיסאווי פריג': אז בוא נכתוב אותם בצורה מסודרת.
ניסן סלומינסקי: אי אפשר לכתוב.
ניסן סלומינסקי: ההיקף הוא על סך כל התקציב.
עיסאווי פריג': בוא נחריג אותם.
עיסאווי פריג': שתף אתנו פעולה.
ניסן סלומינסקי: כשנגיע לתקציב, נשתף פעולה.
ניסן סלומינסקי: רבותיי, נעים לנו לשבת כאן ביחד ואם אתם רוצים לשיר, בבקשה.
ניסן סלומינסקי: הישיבה למעשה הסתיימה.
יעקב ליצמן: גם הממשלה הסתיימה.